Помогнете ни да направим следващата версия на Thunderbird възможно най-страхотна, като изтеглите Thunderbird Beta и получите ранен достъп до най-новите функции и корекции на грешки, преди да бъдат официално пуснати. Вашето тестване и обратна връзка са важни, така че, моля, докладвайте за грешки, несъвършенства и споделете вашите мисли с нас!

Намерете нашия инструмент за проследяване на грешки, изходния код и уикито на <a href="https://github.com/thunderbird/thunderbird-android">https://github.com/thunderbird/thunderbird-android</a>.

Винаги се радваме да приветстваме нови разработчици, дизайнери, документатори, преводачи, специалисти по отчитане на грешки и приятели. Посетете ни на <a href="https://thunderbird.net/participate">https://thunderbird.net/participate</a>, за да започнете.

Thunderbird е мощно, фокусирано върху поверителността приложение за електронна поща. Управлявайте без усилие множество профили за електронна поща от едно приложение, с опция за унифицирана пощенска кутия за максимална производителност. Изграден върху технология с отворен код и поддържан от екип от разработчици, заедно с глобална общност от доброволци, Thunderbird никога не третира личните ви данни като продукт. Поддържа се единствено от финансови вноски от нашите потребители, така че никога повече няма да се налага да виждате реклами, смесени с имейлите ви.

<b>Какво можете да направите</b>
<ul>
<li>Откажете се от множеството приложения за електронна поша. Използвайте само едно приложение, с унифицирана пощенска кутия, за да управлявате добре деня си.</li>
<li>Насладете се на имейл клиент, който е разработен за поверителност и никога не събира или продава личните ви данни. Ние ви свързваме директно с вашия доставчик на имейл услуги. Това е всичко!</li>
<li>Изведете поверителността си на следващото ниво, като използвате OpenPGP шифроване на имейли (PGP/MIME) с приложението „OpenKeychain“, за да фишровате и дешифрирате съобщенията си.</li>
<li>Изберете да синхронизирате имейла си незабавно, на зададени интервали или при поискване. Както и да искате да проверявате имейла си, зависи само от вас!</li>
<li>Намерете важните си съобщения, използвайки както локално, така и търсене от страна на сървъра.</li>
</ul>

<b>Съвместимост</b>
<ul>
<li>Thunderbird работи с IMAP и POP3 протоколи, поддържайки широк спектър от доставчици на имейл услуги, включително Gmail, Outlook, Yahoo Mail, iCloud и други.</li>
</ul>

<b>Защо да използвате Thunderbird</b>
<ul>
<li>Довереното име в имейла от над 20 години - сега и за Android.</li>
<li>Thunderbird е изцяло финансиран от доброволни дарения от нашите потребители. Ние не извличаме вашите лични данни. Вие никога не сте продуктът.</li>
<li>Създаден от екип, който е толкова ориентиран към ефективността, колкото и вие. Искаме да прекарвате минимално време в използването на приложението, като същевременно получавате максимална полза.</li>
<li>С участието на сътрудници от цял свят, Thunderbird за Android е преведен на повече от 20 езика.</li>
<li>Поддържан от MZLA Technologies Corporation, дъщерно дружество, изцяло притежавано от Mozilla Foundation.</li>
</ul>

<b>Отворен код и общност</b>
<ul>
<li>Thunderbird е безплатен, свободен, и с отворен код. Това означава, че кодът му е достъпен за свободно виждане, промяна, използване и споделяне. Лицензът му също така гарантира, че ще бъде свободен завинаги. Можете да мислите за Thunderbird като за подарък от хиляди сътрудници към вас.</li>
<li>Разработваме открито с редовни, прозрачни актуализации в нашия блог и пощенски списъци.</li>
<li>Нашата потребителска поддръжка се захранва от нашата глобална общност. Намерете отговорите, от които се нуждаете, или влезте в ролята на сътрудник - независимо дали отговаряте на въпроси, превеждате приложението или разказвате на приятелите и семейството си за Thunderbird.</li>
</ul>
