Το Thunderbird είναι μια ισχυρή εφαρμογή email με έμφαση στο απόρρητο. Διαχειριστείτε με ευκολία πολλαπλούς λογαριασμούς email από μία εφαρμογή, με επιλογή ενοποιημένων εισερχομένων για μέγιστη παραγωγικότητα. Έχοντας αναπτυχθεί με βάση τεχνολογίες ανοικτού κώδικα και λαμβάνοντας υποστήριξη από μια αφοσιωμένη ομάδα προγραμματιστών και μια παγκόσμια κοινότητα εθελοντών, το Thunderbird δεν θα μεταχειριστεί ποτέ τα προσωπικά δεδομένα σας ως το προϊόν. Το έργο χρηματοδοτείται αποκλειστικά από τις δωρεές των χρηστών μας, επομένως δεν πρόκειται να δείτε ποτέ ξανά διαφημίσεις μέσα στα email σας.

<b>Δυνατότητες</b>
<ul>
  <li>Αφήστε τις πολλαπλές εφαρμογές και ιστοτόπους email. Χρησιμοποιήστε μία εφαρμογη, με την προαιρετική επιλογή ενοποιημένων εισερχομένων, για κάθε ανάγκη σας.</li>
  <li>Απολαύστε μια εφαρμογή email που έχει ως προτεραιότητα το απόρρητό σας και δεν συλλέγει ούτε πωλεί τα προσωπικά σας δεδομένα. Σας συνδέουμε απευθείας με τον πάροχο ηλεκτρονικού ταχυδρομείου σας. Αυτό και τίποτα άλλο!</li>
  <li>Αναβαθμίστε την ιδιωτικότητά σας χρησιμοποιώντας την κρυπτογράφηση OpenPGP (PGP/MIME) με την εφαρμογή «OpenKeychain», για την (απο)κρυπτογράφηση των μηνυμάτων σας.</li>
  <li>Επιλέξτε εάν θα γίνεται άμεσα συγχρονισμός, ανά ορισμένα χρονικά διαστήματα ή κατ' απαίτηση. Εσείς καθορίζετε τον τρόπο με τον οποίο θα ελέγχετε τα email σας!</li>
  <li>Βρείτε τα σημαντικά μηνύματά σας με τη χρήση τόσο της τοπικής αναζήτησης όσο και της αναζήτησης στον διακομιστή.</li>
</ul>

<b>Συμβατότητα</b>
<ul>
  <li>Το Thunderbird λειτουργεί με τα πρωτόκολλα IMAP και POP3, ενώ υποστηρίζει μια ευρεία γκάμα παρόχων ηλεκτρονικού ταχυδρομείου, συμπεριλαμβανομένων των Gmail, Outlook, Yahoo Mail, iCloud και άλλων.</li>
</ul>

<b>Γιατί να χρησιμοποιήσετε το Thunderbird</b>
<ul>
  <li>Μια αξιόπιστη επωνυμία στον τομέα του ηλεκτρονικού ταχυδρομείου για πάνω από 20 έτη, τώρα και στο Android.</li>
  <li>Το Thunderbird χρηματοδοτείται πλήρως από δωρεές των χρηστών μας. Δεν «εξορύσσουμε» τα προσωπικά δεδομένα σας. Δεν είστε ποτέ το προϊόν.</li>
  <li>Είναι φτιαγμένο από μια ομάδα που έχει ως στόχο την αποδοτικότητα. Θέλουμε να χρησιμοποιείτε για ελάχιστο χρόνο την εφαρμογή, αλλά τα οφέλη να είναι τα μέγιστα.</li>
  <li>Με εθελοντές από όλο τον κόσμο, το Thunderbird για Android έχει μεταφραστεί σε περισσότερες από 20 γλώσσες.</li>
  <li>Υποστηρίζεται από τη MZLA Technologies Corporation, μιας θυγατρικής εταιρείας που ανήκει εξ ολοκλήρου στο Mozilla Foundation.</li>
</ul>

<b>Ανοικτός κώδικας και κοινότητα</b>
<ul>
  <li>Το Thunderbird είναι δωρεάν και ανοικτού κώδικα, δηλαδή ο κώδικάς του είναι διαθέσιμος προς προβολή, τροποποίηση, χρήση και κοινοποίηση. Επιπλέον, η άδεια χρήσης του διασφαλίζει ότι αυτό θα ισχύει για πάντα. Μπορείτε να θεωρήσετε το Thunderbird ως ένα δώρο από χιλιάδες εθελοντές προς εσάς.</li>
  <li>Παρέχουμε τακτικές και διαφανείς ενημερώσεις σχετικά με την ανάπτυξη της εφαρμογής στο blog και τις λίστες αλληλογραφίας μας.</li>
  <li>Η υποστήριξη χρηστών παρέχεται από την παγκόσμια κοινότητά μας. Βρείτε απαντήσεις ή γίνετε εθελοντής, απαντώντας σε ερωτήσεις, μεταφράζοντας την εφαρμογή ή μιλώντας στους φίλους και τους συγγενείς σας για το Thunderbird.</li>
</ul>
